CELEX: C2007/199/18
Language: el
Date: 2007-08-25 00:00:00
Title: Υπόθεση C-181/06: Απόφαση του Δικαστηρίου (δεύτερο τμήμα) της 5ης Ιουλίου 2007 [αίτηση του Tribunal Administrativo e Fiscal do Porto (Πορτογαλία) για την έκδοση προδικαστικής αποφάσεως] — Deutsche Lufthansa AG κατά Ana — Aeroportos de Portugal SA (Αεροπορικές μεταφορές — Αερολιμένες — Υπηρεσίες εδάφους — Είσπραξη τέλους διοικητικών υπηρεσιών εδάφους και εποπτείας)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/11
            
         Απόφαση του Δικαστηρίου (δεύτερο τμήμα) της 5ης Ιουλίου 2007 [αίτηση του Tribunal Administrativo e Fiscal do Porto (Πορτογαλία) για την έκδοση προδικαστικής αποφάσεως] — Deutsche Lufthansa AG κατά Ana — Aeroportos de Portugal SA
   (Υπόθεση C-181/06) (1)
   
   (Αεροπορικές μεταφορές - Αερολιμένες - Υπηρεσίες εδάφους - Είσπραξη τέλους διοικητικών υπηρεσιών εδάφους και εποπτείας)
   (2007/C 199/18)
   Γλώσσα διαδικασίας: η πορτογαλική
   Αιτούν δικαστήριο
   Tribunal Administrativo e Fiscal do Porto
   Διάδικοι στην υπόθεση της κύριας δίκης
   Deutsche Lufthansa AG
   κατά
   Ana — Aeroportos de Portugal SA
   Αντικείμενο της υποθέσεως
   Αίτηση για την έκδοση προδικαστικής αποφάσεως — Tribunal Administrativo e Fiscal — Ερμηνεία του άρθρου 16, παράγραφος 3, της οδηγίας 96/67/ΕΚ του Συμβουλίου, της 15ης Οκτωβρίου 1996, σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας (ΕΕ 1996, L 272, σ. 36) — Πρόσβαση στην αγορά υπηρεσιών εδάφους στους αερολιμένες της Κοινότητας — Είσπραξη τέλους για την πρόσβαση στην αγορά διοικητικών υπηρεσιών εδάφους και εποπτείας
   Διατακτικό της αποφάσεως
   Το κοινοτικό δίκαιο απαγορεύει εθνική ρύθμιση όπως η προβλεπόμενη στα άρθρα 10, παράγραφος 1, του κανονιστικού διατάγματος 12/99, της 30ής Ιουλίου 1999, και 18, παράγραφος 2, του νομοδιατάγματος 102/90, της 21ης Μαρτίου 1990, όπως τροποποιήθηκε με το νομοδιάταγμα 280/99, της 26ης Ιουλίου 1999, εκτός αν το τέλος διοικητικών υπηρεσιών εδάφους και εποπτείας που προβλέπει η νομοθεσία αυτή οφείλεται ως αντιπαροχή για το σύνολο ή μέρος των υπηρεσιών που καθορίζονται στο σημείο 1 του παραρτήματος της οδηγίας 96/67/ΕΚ του Συμβουλίου, της 15ης Οκτωβρίου 1996, σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας, και δεν συνιστά δεύτερη φορολόγηση υπηρεσιών ήδη αμειβομένων μέσω άλλου τέλους ή φόρου. Στην περίπτωση που, μετά τις εξακριβώσεις στις οποίες θα προβεί το αιτούν δικαστήριο, αποδειχθεί ότι το επίδικο στην κύρια δίκη τέλος συνιστά τέλος για την πρόσβαση στις αερολιμενικές εγκαταστάσεις, στο δικαστήριο αυτό εναπόκειται να εξακριβώσει κατά πόσον το επίδικο τέλος πληροί τα κριτήρια της καταλληλότητας, της αντικειμενικότητας, της διαφάνειας και της άνευ διακρίσεων εφαρμογής, όπως αυτά καθορίζονται από το άρθρο 16, παράγραφος 3, της οδηγίας 96/67.
   
      (1)  ΕΕ C 154 της 1.7.2006.